24PES-171

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako Gobernuak (NASUVINSA-Navarra de Suelo y Vivienda, SL sozietate publikoaren bidez) eta Andosillako Udalak lankidetza-hitzarmena sinatu zuten 2013ko martxoaren 1ean, La Currilla alderdiko lurzoru urbanizaezineko lurzatietan jarduera ekonomikoetarako poligono bat sustatzeko eta egiteko, NA-134 eskualde-errepidearen ezkerraldean hain zuzen ere. Han, 70.000 m2-ko azalera hartzen duten hiru enpresa daude gaur egun. Aurreikusitakoaren arabera, poligonoak 105.000 m2 hartuko zituen gutxi gorabehera.

Hitzarmen hori sinatu zen Andosillako Udalak bere udal-mugartean lurzoru industrial gehiago eduki behar zuelako, ez zeukalako eta ez daukalako espaziorik enpresa berriak jartzeko edo daudenak handitzeko. Enpresa batek baino gehiagok adierazi du poligonora lekualdatu nahiko lukeela, batzuek jarduera ekonomiko bat garatzeko eta beste batzuek, herriaren erdialdean daudenak, instalazioak handitzeko.

Gaur, oraindik garatu gabe dago hitzarmena; ondorioz, Andosillan paratzeko interesa zeukaten enpresa batzuk beste herri batzuetara joan dira. Eta horren ondorioz ere, Andosillako Udala arazo ugari izaten ari da bere garapen industrial eta ekonomikoari begira.

NASUVINSAren eta Andosillako Udalaren arteko hitzarmena sinatu zenetik hamar urte luze eta gero, zergatik ez da oraindik garatzen amaitu sinatutako moduan?

Iruñean, 2024ko apirilaren 3an

Foru parlamentaria: Laura Aznal Sagasti